En 'trope', eller en skabelon, er et almindeligt mønster i en fortælling,
eller en figurs genkendelige karakteristika, der lader publikum vide noget om figuren.
En trope bliver til en kliché når den er genstand for overdreven brug
Desværre er nogle af disse troper med til at forstærke negative stereotyper.
Noget af det jeg elsker ved science fiction , er genrens evne til at udforske komplicerede emner.
Fordi genren rummer en adskillelse fra vores nutid, kan den addressere socioøkonomiske og kulturelle spørgsmål på anderledes, medrivende måder.
Men hvis der er én ting, jeg har lært ved at se rigtig mange tv-serier i sci-fi og fantasygenren,
så er det at du aldrig nogensinde skal ønske dig at blive gravid på tv.
... nemlig.
Nogle af de mest kendte og elskede kvindelige karakterer kommer fra sci-fi universet, men det er ikke altid nogen dans på roser at være dem.
Det er almindeligt for Hollywoods tv-manuskriptforfattere at indskrive en graviditet i handlingen for deres kvindelige karakterer.
Disse plots er næsten altid bygget op omkring kvinder, hvis æggestokke høstes af rumvæsner,
eller som fungerer som menneskelige rugemaskiner for rumvæsnernes afkom - karaktererne bliver kort sagt reduceret til deres biologiske funktioner.
Du er helt sikkert stødt på denne trope rigtig mange gange. Tænk på midt i '90erne hvor X-Files
havde et plot hvor FBI agenten Dana Scully blev bortført og tvangsbefrugtet,
hvilket naturligvis senere resulterede i et hybridbarn; halvt menneske, halvt rumvæsen.
I nyere tid, i Battlestar Galactica sæson 2, fik karakteren Starbuck sine æggestokke høstet
af cylonerne i disses forsøg på at skabe menneske-cylon fostre.
Så er der Gwen Cooper, en hovedperson i Doctor Who spin-off serien Torchwood, som bliver bidt af et rumvæsen en aften,
og næste morgen vågner hun og er overordentligt gravid med rumvæsnets afkom.
Denne fortælleskabelon blev Cordelia fra Angel - en spin-off fra Buffy the Vampire Slayer - udsat for
ikke én, men hele to gange!
Vala i Stargate SG-1 bliver tvangsbefrugtet og må føde et lyn-aldrende barnevæsen.
"Hej mor"
"Jeg har godt nok hørt, at børn vokser hurtigt, men det her er rent vanvid!"
Både Xena og Gabrielle havde babyproblemer af den gådefulde slags på forskellige tidspunkter i Xena.
I serien Fringe er Olivias parallelvirkelighedsdobbeltgænger Faux-livia genstand for en kidnapning,
der skal fremskynde hendes graviditet for at hendes nyfødte barns blod kan blive tappet,
og fungere som brændstof til et dommedagsvåben.
Deanna Troi fra Star Trek:Next Generation er måske hovedeksemplet på skabelonen "Gådefuld Graviditet"
eftersom hendes krop og bevidsthed med jævne mellemrum besættes, lånes, gøres indgreb i og overgreb mod af rumvæsner.
I afsnittet "Barnet" i sæson 2, bliver Rådgiver Troi befrugtet med et lyn-aldrende rumfoster af en flyvende kugle af "rumenergi".
Forestil dig, at du opdager at du er gravid; du føder 36 timer senere, opfostrer barnet i løbet af en enkelt dag, og så dør barnet, eller forsvinder.
Vi ser aldrig Troi forholde sig til de følelsesmæssige konsekvenser af det traumatiske forløb,
og forløbet nævnes aldrig igen i seriens levetid.
Nu må jeg undskylde på forhånd til mine mere religiøse seere, men vi må ikke glemme den oprindelige Gådefulde Graviditetsfortælling:
Den Ubesmittede Undfangelse.
I denne historie stiger et almægtigt væsen ned fra himlen og befrugter en ung kvinde
så hun kommer til at bære Den Udvalgte, som skal redde verden og menneskehedens sjæle.
...nemlig.
Det er næsten en uskreven regel at forfatterne bag enhver sci-fi - eller fantasyserie
i løbet af serien befrugter deres kvindelige hovedpersoner med en grufuld gravididetsoplevelse.
Den Gådefulde Graviditet er en af de plotskabeloner jeg afskyer allermest,
fordi den ikke kun beskriver kvinder som stereotyper; den rammer også på et biologisk niveau.
Ja, nogle af os er fysiologisk i stand til at føde børn,
men nej, det betyder ikke, at denne evne skal udnyttes og misbruges som plotelement i jeres historier.
Laura Shapiro, der laver fanvideoer til sci-fi tv, kalder den gådefulde graviditet en form for reproduktiv terrorisme
idet skabelonen får graviditet til at virke frastødende, skræmmende og mareridtsagtig.
Laura fortsætter: "Problemet er, som jeg ser det, at graviditet og fødsel er naturlige processer,
der fordrejes for at indgå i torturporno, og i stedet fungerer som afstrafning for kvinder, så kvindernes rædsel kan være brændsel på handlingens bål".
Denne trope kan ikke afskrives som "bare underholdning".
Menneskeheden har siden den tidligste mundtlige fortælletradition brugt narrativer til at forklare og forstå os selv og vores omverden.
Når vi hører en fortælling gentaget nok gange, kan den påvirke vores syn på virkeligheden.
Den Gådefulde Graviditet er endnu en kønsdiskrimerende fortælling, der udbytter kvindekønnet.
Denne type fortælling er særligt slående på dette tidspunkt i amerikansk historie, hvor kvinders reproduktive rettigheder
-- som altid har været truede -- er under angreb af konservative og religiøse grupper.
Nogle stater forsøger at få vedtaget love, der skal gøre for tidlig fødsel og ufrivilig abort strafbart
eller gøre procedurerne så strikse og komplicerede at det vil være næsten umuligt at få en abort.
Planned Parenthood kan risikere at miste statsstøtte på grund af direkte ideologiske angreb
på kvinders ret til at styre hvad der skal ske med deres egne kroppe.
Så alle I manuskriptforfattere derude i Hollywood: I bør skamme jer for at blive ved med at bruge
den samme slidte Gådefuld Graviditetstrope til at krænke og fornedre kvinders kroppe på tv.
Jeg ville virkelig ønske, at I holder op med terrorisere jeres kvindelige karakterer med
disse magisk-dæmon-befrugtning-fra-rummet fortælleforløb.
Når jeg tænker nærmere over det,
kunne det være I burde holde helt op med at skrive om graviditet indtil I finder ud af
at gøre det med mere værdighed og en passende portion følelsesmæssig tyngde.
Jeg ville rigtig gerne se en serie, der foregår i en dystopisk fremtid og beskæftiger sig med kvinders reproduktive rettigheder
som et hovedspor i fortællingen, og ikke bare som en engangshistorie eller som dramatisk effekt.
Graviditet er ikke noget der er "her det ene øjeblik og væk det næste".
og det lader til, at Hollywood har brug for at blive mindet om det faktum.
Se Laura Shapiros fanvideo "Stay Awake", der handler om den Gådefulde Graviditet i sci-fi genren
og klik på linket til sidst hvis du vil se hele videoen.
"Selvom verden sover trygt derude
Selvom du har hovedet på din pude
Er du ikke søvnig som du tror
Vær vågen
fald ikke hen og drøm"